projecte-aina/dolly3k_ca huggingface dataset:
Pregunta: Com puc saber si la meva massa mare està llesta per utilitzar-se?
Resposta: Per saber si una massa mare està llesta per usar-se, pots fixar-te en alguns senyals. Un senyal habitual és que el ferment hagi duplicat el seu volum. Calcular el temps pot ser un indicador difícil, ja que el temps que triga un ferment a duplicar el seu volum varia en funció de la temperatura, la hidratació i altres factors. Un altre senyal que pots tenir en compte és la presència de bombolles, la qual cosa es pot apreciar millor si prèviament has col·locat la massa mare en un recipient de vidre. Finalment, t'aniràs familiaritzant amb el ferment a mesura que el vas enfornant per fer alguna cosa, ja que cada ferment té les seves pròpies característiques. Aprèn a saber quina olor fa quan madura; això pot ajudar-te a determinar una base de referència i saber identificar a més si alguna cosa no està anant bé amb la generació de la massa mare inicial si sents que fa una olor "estranya".
Pregunta: Quants anys té l'ésser viu més gran?
Resposta: 2500 anys.
Pregunta: Explica'm una dada romàntica sobre els animals.
Resposta: Hi ha diversos animals que s'aparellen per a tota la vida, com ara els castors, els gibons, els castors i les àguiles calbes.
Pregunta: Per què és important fer esport?
Resposta: Fer esport és important per a una bona salut física i mental. T'ensenya tant a fixar-te objectius com a assolir-los. S'aprèn disciplina, constància i regularitat, però també resulta crucial per a la teva salut física per les endorfines i la dopamina que segrega. A més, també t'ajuda a regular el nivell de tensió arterial, a reduir l'estrès, a millorar la qualitat del son i a fer-te sentir més feliç.
Pregunta: Què vol dir fer senderisme?
Resposta: El trekking, o senderisme de llarga distància, consisteix a caminar durant diversos dies o diverses setmanes i ser totalment o parcialment autosuficient.
Pregunta: Què fa falta perquè un directiu es fixi en tu i et valori dins l'empresa on treballes?
Resposta: Un directiu sol estar sempre molt ocupat i dedica el temps a pensar en les prioritats més importants de l'empresa. Ajudar-lo a assolir els objectius associats a aquestes prioritats seria una manera intel·ligent d'aconseguir que es fixés en tu i que et valorés com a un membre important dins de l'empresa.
Pregunta: Digues-me per a quines coses són més adequats cadascun d'aquests gràfics? Mapa coroplètic, gràfic d'intensitat de colors, diagrama de dispersió, diagrama de densitat, gràfic d’horitzó, gràfic de línies, gràfic d'intensitat de colors geogràfic, gràfic de barres.
Resposta: Encara que qualsevol d'aquests gràfics pot utilitzar-se per a diversos fins, aquí tens una llista de casos d'ús i els tipus de gràfics corresponents:

Comparació: gràfic de barres, gràfic de línies.
Correlació: gràfic d'intensitat de colors, diagrama de dispersió.
Distribució: diagrama de densitat, gràfic d'horitzó.
Geoespacial: mapa coroplètic, gràfic d'intensitat de colors geogràfic.
Pregunta: En una travessia de motxiller en la qual s'espera haver de creuar cursos d'aigua, classifica cadascun dels següents elements com a "útil", "no útil", "perillós" o "cap dels dos". Una xinxilla, una brúixola, granola, una bossa seca, disset rems, tèrmit i deu tones de mineral d'urani.
Resposta: En una travessia de motxiller en la qual preveus haver de creuar cursos d'aigua, una xinxilla no és ni perillosa ni útil, una brúixola és molt útil, la granola és útil, una bossa seca és útil, set rems són superútils, un tèrmit no és útil i deu tones de mineral d'urani són extremadament perilloses.
Pregunta: Què és un pijama?
Resposta: El pijama és una peça còmoda i folgada que ens posem a la nit per anar a dormir al llit.
Pregunta: Classifica'ls com a elements amb rodes o sense rodes: cotxe, avió, vaixell, bicicleta, dron, carrer o motocicleta.
Resposta: Els cotxes, avions, bicicletes i motocicletes solen tenir rodes. Els vaixells, els drons i els carrers no tenen rodes.
Pregunta: Com he de planificar la meva setmana com a mare treballadora?
Resposta: Com a mare treballadora, generalment has de fer mil malabarismes entre els teus compromisos professionals i els projectes personals que t'apassionen: ocupar-te de la casa, juntament amb les activitats diàries com ara la compra i la preparació del menjar i, si tens fills en edat escolar, també els has d’educar. Tu i la teva parella sou un equip i saps que ell també ha de contribuir. Pots fer-ho planificant quines activitats li corresponen a la teva parella, quines podeu compartir tots dos i de quins hauràs de fer-te'n càrrec tu mateixa. A més, tenir clares les activitats o els objectius/tasques que vols aconseguir t'ajudarà a ocupar-te tant de les coses més importants com de les activitats més a llarg termini setmana a setmana.
Pregunta: Què és un folre polar?
Resposta: El folre polar és un material sintètic lleuger, càlid i d'assecat ràpid que sol utilitzar-se com a peça de roba d'hivern. Com que no protegeix bé del vent, sol utilitzar-se com a capa interior sota un paravent, com un folre Gore-Tex.
Pregunta: Quines de les coses següents t’emportaries generalment per anar d'acampada: menjar liofilitzat, sacs de dormir, arrissador de cabells, llanterna, destral, tenda de campanya, talons alts, botes de muntanya, miralls, bagul antic, llum antic, navalla suïssa.
Resposta: Menjar liofilitzat, sacs de dormir, llanterna, destral, tenda de campanya, botes de muntanya i navalla suïssa.
Pregunta: Quins són els algoritmes d'ordenació més habituals?
Resposta: Ordenament de bombolla.
Ordenació per inserció.
Ordenació per fusió.
Ordenació ràpida.
Ordenació per munt.
Ordenació per comptatge.
Ordenació Radix.
Ordenació per caselles.
Pregunta: Per què hauries de tenir una llista de coses per fer abans de morir?
Resposta: Perquè només tens una vida i has d'explorar tot el que puguis abans que s'acabi per tal d'acomplir el teu somni vital. Per a això, et cal establir un objectiu per assolir i és per aquest motiu que va bé elaborar una llista de coses que es volen fer abans de morir.
Pregunta: Quines són les 7 ordres bàsiques que s'usen per ensinistrar a un cadell?
Resposta: Quines són les 7 ordres bàsiques que s'usen per ensinistrar un cadell? Les 7 ordres més habituals que es fan servir per ensinistrar un cadell són "seu", "jeu", "silenci", "no", "fora", "vine" i "camina". El procés d'ensinistrament d'un cadell és llarg, i algunes races s'adapten a un ensinistrament millor que unes altres. No obstant això, totes les races poden ensinistrar-se. Amb constància i mitjançant un mecanisme de recompenses, el teu cadell seguirà les teves ordres en un tres i no res.
Pregunta: Quins són els passos que s'han de fer per tenir cura d'una planta d'interior?
Resposta: En primer lloc, assegura't de proporcionar-li aigua, llum solar i el nivell d'humitat necessari en funció de la varietat de planta a la qual pertanyi. Per exemple, les plantes suculentes s'han de regar amb menys freqüència que les de fulla verda. Investiga els requisits de llum solar, aigua i humitat de les plantes noves que hagis adquirit per poder oferir-los les millors cures. En segon lloc, abans d'introduir-les a casa, comprova que les plantes d'interior que hagis adquirit no tinguin plagues. Comprova si hi veus paneroles, aranyes vermelles, etc. a les fulles, i plagues com ara mosquits dels fongs. Si hi detectes alguna d'aquestes plagues, posa-la en quarantena i allunya-la de les que ja tens a casa. Molts propietaris de plantes d'interior utilitzen oli de nim per tractar les plagues. En tercer lloc, canvia la planta de test només quan estigui llesta. És probable que la teva nova planta estigui bé durant un temps en el recipient de plàstic en què hagi arribat de la botiga i, per tant, pots optar per canviar-la de test quan observis signes que la planta està ben arrelada (les arrels ocupen la major part del test), com ara que l'aigua s'escorre ràpidament del test i la terra no se satura, o que la planta triga més a treure fulles noves (tret que sigui hivern, època en la qual les plantes alenteixen o detenen el seu creixement de manera natural). La primavera és el millor moment per trasplantar les plantes.
Pregunta: Podries suggerir altres articles d'ús domèstic que puguin utilitzar-se en lloc d'un martell?
Resposta:  - Paella de ferro colat.
- Botes amb puntera d'acer.
- Varetes de metall.
- Ferro per a pneumàtics.
Pregunta: Quines receptes de sopars fàcils i saborosos puc preparar aquesta nit?
Resposta: Un sopar fàcil i saborós que pots preparar són tacos de carn o peix. Pots preparar truites amb formatge, nata agra, alvocat i ceba.
Un altre sopar fàcil és fer peix al forn amb verdures, per al qual hi ha moltes variacions. Pots preparar salmó al forn amb espàrrecs o tilàpia al forn amb cols de Brussel·les.
Finalment, la pasta pot ser un sopar també fàcil i saborós. Només has de triar la forma de la pasta, un pot de salsa especial per a pasta, una proteïna i algunes verdures per barrejar-hi.
Pregunta: L'esbarzer és una fruita o una baia?
Resposta: Encara que l'esbarzer sembla una baia, en realitat és una fruita. Per ser més exactes, es considera una "fruita agregada", és a dir, una fruita formada per diverses fruites més petites. Està formada per diverses drupes petites aglomerades al voltant d'un nucli central.
Pregunta: Com puc aprendre a jugar al voleibol?
Resposta: Aprendre a jugar al voleibol requereix una combinació de destreses que inclouen la coordinació braços-ull, la velocitat i la col·locació adequada del cos. El voleibol d'interior tradicional es juga amb 6 jugadors a cada costat de la xarxa i l'objectiu és marcar punts colpejant la pilota contra el terra dins les dimensions definides del camp de l'equip contrari o fent que l'altre equip cometi un error quan té la pilota al seu camp. El voleibol de platja es juga en sorra i sol disputar-se amb 2 jugadors contra 2 jugadors de l'equip contrari. Per destacar en el voleibol, primer cal dominar el procés d'allò que es denomina passi, set i cop. Cada equip pot donar 3 tocs a la pilota abans que creui la xarxa cap a l'altre equip. Si pots coordinar-te amb els teus companys d'equip per a executar jugades més avançades, tindràs més probabilitats d'anotar punts. Per a això, cal aprendre a fer bé les passades, les col·locacions i les rematades. El voleibol pot agradar a jugadors de totes les edats i és una activitat divertida que es pot jugar tant a interiors com a l'exterior. Jugar a voleibol a un gran nivell de rendiment comporta una gran activitat cardiovascular i d'enfortiment muscular.
Pregunta: Com puc decidir quina bicicleta he de comprar?
Resposta: Quan a bicicletes per a adults, al mercat trobaràs una gamma de diferents tipus. Escull la bicicleta en funció de l'ús que li vulguis donar. Les bicicletes es poden classificar de la manera següent:

1. Bicicletes de carretera: aquestes bicicletes tenen pneumàtics molt fins i solen utilitzar-se per circular per carretera. T'ajuden a aconseguir grans velocitats amb relativa rapidesa.
2. Bicicletes de muntanya: aquestes bicicletes estan dissenyades per suportar els terrenys més abruptes. Els pneumàtics són molt més gruixuts a fi de protegir-te i donar-te el suport que necessites.
3. Bicicletes híbrides/de passeig: aquestes bicicletes se situen entremig de les dues categories anteriors. Si creus que pots voler fer una mica de ciclisme de carretera i ciclisme de muntanya, llavors aquesta podria ser la millor opció.
També pots acudir a una botiga especialitzada en la venda i reparació de bicicletes perquè et donin més informació.
Pregunta: Quin és el millor moment del dia per fer exercici?
Resposta: El millor moment del dia per fer exercici és el que consideris més adequat. Moltes persones consideren que fer exercici al matí els dona energia per a la resta del dia i tenen una millor predisposició per començar la jornada fent una activitat rigorosa. A d'altres, l'entrenament al migdia els revitalitza quan senten que els està davallant l'energia. I d'altres persones prefereixen fer exercici a la nit per alliberar-se de l'estrès que han acumulat durant el dia. L'hora del dia és menys important que el tipus d'activitat que facis. Assegura't que l'activitat és segura per a la salut, que duus una bona alimentació i que estàs descansat. L'activitat diària és important per a la salut física i mental en general, per la qual cosa fins i tot fer exercici d'una manera lleugera o moderada té enormes beneficis. En resum, preocupa't menys per l'hora del dia i més per la qualitat de l'activitat i els beneficis que n'obtens.
Pregunta: Puc tenir un gos, SI US PLAU?
Resposta: Hola! Després de ser el teu inquilí durant gairebé 7 anys, he decidit que m'agradaria tenir un gos. Sé que en el passat havíem parlat que primer hauria de tenir un historial provat de saber cuidar bé de la propietat abans que vostè considerés que puc tenir un gos, i ara que ja ho he demostrat després de tot aquest temps, m'encantaria tenir un gos petit. La companyia d'una mascota seria meravellosa, i com seria petit, és menys probable que pugui causar danys a la propietat. També estic disposat a signar un paper on digui que em faig responsable en cas que de danys, encara que confio a poder evitar que això passi. Si us plau, prengui en consideració aquesta sol·licitud meva i faci'm saber la seva resposta al més aviat possible. Moltes gràcies.
Pregunta: Quines són les raons per les quals es considera que la teoria quàntica és difícil d'entendre?
Resposta: 1. No hi ha un conjunt consensuat de regles bàsiques (axiomes) que sustentin la teoria i cadascuna té certes implicacions subtils en la manera d'interpretar-la.
2. Per a cadascuna hi ha múltiples punts de vista i marcs matemàtics que s'usen per descriure la teoria (per exemple, la mecànica ondulatòria, les teories de camps, etc.).
3. Les teories matemàtiques són totes de nivell avançat i en els llibres de text apareixen pocs exemples de com aplicar-les realment.
4. La mateixa teoria diu que no es poden conèixer els passos intermedis de cap procés quàntic; que es pot saber on es comença i que es pot predir on acabaràs, però no com s'arriba d'un pas a l'altre.
5. La teoria es basa en accions infinitament paral·leles que ocorren d'una manera determinista o en la interpretació estadística d'una sèrie de resultats.
6. Totes aquestes interaccions es produeixen sense referència directa en l'espai i en el temps i, per tant, en espais abstractes que han de decidir-se per tal de procedir a calcular-los i poder interpretar-se físicament.
Pregunta: Per què és necessari reunir-se sovint amb la família?
Resposta: 1. Per a assegurar-se que s'està units.
2. Ja saps el que diuen: la família és el primer.
3. La família sempre et protegeix.
Pregunta: Fes-me una llista de la compra i agrupa els ingredients per tipus. Vull fer tofu teriyaki saltat per a sopar i necessito tots els ingredients necessaris per fer la salsa, ja que no vull comprar-la en un pot. Aquest plat ha de ser per a quatre persones.
Resposta: Verdura:
Mig quilo d’arbrets de bròquil
Una ceba groga
Un pebrot vermell
Un pebrot verd
Un trosset de gingebre
Una cabeça d'all

Proteïnes:
Mig quilo de tofu extra ferm

Altres:
Una llauna de midó de blat de moro
Una ampolla de 220 ml de salsa de soia
1 bossa de sucre moreno
Una mica de pebre vermell
Pregunta: Què és la constitució d'una societat?
Resposta: Significa constituir una societat. Algunes societats tenen responsabilitat limitada. En altres paraules, els membres de l'empresa no són personalment responsables dels deutes que contregui l'empresa, sempre que aquesta es gestioni correctament.
Pregunta: Quines són les verdures més comunes de la família del bròcoli?
Resposta: La família del bròquil inclou moltes verdures crucíferes com la col, el bok choi, la col rissada, el bròcoli, les cols de Brussel·les i la ruca.
Pregunta: De quina manera ajuda la meditació a gaudir d'una bona salut mental?
Resposta: La meditació és beneficiosa per reduir l'estrès. Els estudis demostren que també pot reduir la depressió i l'ansietat. La meditació pot proporcionar-te una sensació de calma, pau i equilibri que beneficia tant el teu benestar emocional com la teva salut en general. En les recerques que se n'han fet, s’han descobert diversos beneficis fisiològics, com ara la millora de la pressió arterial, la freqüència cardíaca, el metabolisme, el patró respiratori, el consum d'oxigen i l'eliminació del diòxid de carboni, i el flux sanguini relatiu al cervell.
Pregunta: Escriu un poema sobre el color i l’estil
Resposta: Per què el cel és blau? Em fa posar trist.
Estaria bé tenir un altre color.

Jo al canviaria a groc.
Segurament això em farà posar de bon humor.

Per què l’herba és verda?
Sembla bruta i grollera.

Hauria de ser rosa.
Això farà pensar a la gent.

Miro els arbres.
Amb els nius plens d’abelles.

El tronc és marró.
Això em fa arrufar les celles.

El morat quedaria millor.
Seria diferent de la resta.

Admiro els colors nous de la ciutat.
Sense colors tristos com el blau o el marró.

La gent em mira fixament.
No hi estan d’acord.

"Torna-ho a canviar!", em diuen.
"Volem que sigui com ahir".

"Potser no t’agrada, però és així".
Suposo que tenen raó.

Ho canviaré com era abans.
A tots els agrada més.

Me n’adono que està bé.
Així està perfecte.
Pregunta: La cafeïna és bona per a la salut mental?
Resposta: Un consum inferior a 400 mg de cafeïna està raonablement bé. Un consum excessiu pot provocar insomni, tremolors i palpitacions. Hi ha molts neurocientífics que promouen i fomenten el consum de 150 mg de cafeïna al dia.
Pregunta: En què es diferencia el bourbon del whisky?
Resposta: Tot i que tots els bourbons són whiskies, s’han d’elaborar amb almenys un 51 % de blat de moro per poder-se classificar com a bourbon.
Pregunta: Què fan millor els gossos que els humans?
Resposta: Els gossos fan moltes coses millor que els humans. Poden detectar problemes al cos com la pressió arterial baixa i el desenvolupament d’algunes malalties com el càncer a partir de les olors que desprèn el cos. Perceben olors i sons millor que les persones, poden córrer i nedar més ràpid i mostrar afecte d’una manera imparcial durant tota la seva vida.
Pregunta: Per què és millor beure cafè abans de fer exercici?
Resposta: Consumir cafeïna abans d’un entrenament pot accelerar el metabolisme, suprimir l’efecte de l’esforç percebut i millorar la microcirculació i el rendiment esportiu.
Pregunta: Què és una cobertura quan parlem de finances?
Resposta: Una cobertura és una posició d’inversió destinada a compensar pèrdues o guanys potencials en què pugui incórrer una inversió complementària. Es pot construir una cobertura a partir de molts tipus d’instruments financers, incloent-hi les accions, els fons negociats en borsa, les assegurances, els contractes a termini, les permutes financeres, les opcions, les apostes, molts tipus de productes derivats i no organitzats i contractes de futur.
Pregunta: Aquestes coses solen ser grogues, verdes o vermelles: el sol, un plàtan, sang, enciam, un tomàquet, herba, pèsols i l’emoji d’un cor.
Resposta: Els elements que solen ser grocs són el sol i un plàtan. Els elements vermells són la sang, un tomàquet i l’emoji d’un cor. Els elements verds són l’enciam, l’herba i els pèsols.
Pregunta: Quines són les principals causes de la inflació?
Resposta: Les cinc causes de la inflació són l’augment dels salaris, l’augment del preu de les matèries primeres, l’augment dels impostos, la disminució de la productivitat i l’augment de l’oferta monetària.
Pregunta: Com sé si estic enamorat?
Resposta: L’amor és diferent per a cadascú. I hi ha diferents etapes en el recorregut sentimental d’una parella. L’amor comença amb intensitat i passió i, després, disminueix. I quan disminueix, cal prendre una decisió. Has d’esbrinar si les vostres arrels s’han entrellaçat tant que és inconcebible que mai us hàgiu de separar. Perquè això és realment l’amor. L’amor no és quedar-se sense alè, no és excitació, no és la declaració de promeses de passió eterna. Això només és estar "enamorat" i qualsevol es pot convèncer d’això. L’amor mateix és el que queda quan l’enamorament queda reduït a cendres, i això és alhora un art i un afortunat accident.
Pregunta: Quins són els principals ingredients del pa?
Resposta: Farina, aigua, llevat i sal.
Pregunta: La pizza és un aliment saludable o menjar porqueria?
Resposta: La pizza és molt popular i cada restaurant, xef o cuiner té la seva pròpia recepta. La manera en què a mi m’agrada menjar pizza, crec que és saludable. M’encanta la massa acabada de fer amb salsa de tomàquet feta de zero amb all i alfàbrega frescs. També crec que la mozzarella i una gran quantitat de verdures li donen molt de gust a la pizza. De vegades, em ve de gust un tall de pizza de pepperoni i xampinyons. Tenint en compte l’oli de la part superior de la pizza i l’elevat nombre de carbohidrats i greixos, estic segur que molts considerarien aquest tipus de pizza un menjar porqueria. Jo prefereixo pensar que és un menjar que conté lactis, cereals i verdures i, per descomptat, està deliciós. Crec que hauria de fer pizza aquesta nit!
Pregunta: Quins diferents tipus de postres hi ha?
Resposta: Alguns dels diferents tipus de postres que hi ha són magdalenes, galetes, pastís, fondue de xocolata, púding i pastís de llimona.
Pregunta: És més ràpid agafar el metro o anar en cotxe?
Resposta: De vegades és més ràpid agafar el metro i, d’altres, és més ràpid anar en cotxe. La resposta per a un trajecte en concret depèn principalment de l’origen i la destinació. Si l’origen i la destinació es troben a prop d’una estació de metro, sovint és més ràpid agafar el metro, sobretot si hi ha molt de trànsit a la carretera i no has de fer transbord d’una línia de metro a una altra. Però si l’origen o la destinació, o tots dos, estan lluny d’una estació de metro, aleshores el temps total del desplaçament pot veure’s afectat pel temps que trigues a arribar a l’estació de metro i a tornar-ne tant en un punt del trajecte como a l’altre; això pot afegir molt de temps a l’estona que passes al metro, de manera que el trajecte total d’un punt a l’altre seria més llarg que conduir.
Pregunta: Quines són les varietats de ceba que s’utilitzen més habitualment a la cuina?
Resposta: Les cebes que s’utilitzen habitualment a la cuina són la ceba groga, la ceba blanca, la ceba vermella, la ceba dolça, la ceba verda, la ceba tendra, el porro i l’escalunya.
Pregunta: Quan corres una marató i intentes millorar la teva marca personal, classifica els següents elements com a "útil" o "no útil", "perillós" o "cap de les opcions". Hidrats de carboni de digestió ràpida, extintor, armilla de pes, tisores, vambes per córrer.
Resposta: Els hidrats de carboni de digestió ràpida són útils per assegurar-te que el teu cos tingui energia durant els 42 km. Un extintor no és ni útil ni no útil. Una armilla de pes no és útil si el que intentes és millorar la teva marca. El pes addicional farà que vagis més lent. Les tisores són perilloses, mai s’ha de córrer amb tisores. Les vambes per córrer són molt útils per projectar els peus i millorar la teva biomecànica i l’eficiència de la gambada a l’hora de millorar la teva marca.
Pregunta: Què és el vi taronja?
Resposta: El vi taronja és un tipus de vi elaborat amb raïm de vi blanc en què no es treu la pell del raïm com en el vi blanc. La pell es manté en contacte amb el suc durant dies o, fins i tot, mesos, fet que dona al vi el seu color, sabor i textura.